ການເລືອກຕັ້ງ ກາງສະໄໝ ຂອງ ສຫລ ໄດ້ຮັບ ຄວາມສົນໃຈ ຢູ່ພາຍໃນ ແລະ ຕ່າງປະເທດ
ການຢັ່ງຫາງສຽງ ຂອງອົງການພິວ ໄດ້ພົບເຫັນວ່າ ຄວາມກະຕືລືລົ້ນ ຂອງຜູ້ປ່ອນບັດ ເມື່ອທ່ຽບໃສ່ ການເລືອກຕັ້ງ ກາງສະໄໝໃດໆ ແມ່ນມີລະດັບສູງສຸດ ໃນຫຼາຍກວ່າ ສອງທົດສະວັດຜ່ານມາ.
ພວກຄົນຢູ່ໃນສະຫະລັດ ແລະຢູ່ທົ່ວໂລກ ກຳລັງຕິດຕາມເບິ່ງຢ່າງໃກ້ຊິດ ການເລືອກຕັ້ງ ສະມາຊິກສະພາ ກາງສະໄໝ ທີ່ໄດ້ກຳນົດໃສ່ ວັນທີ 6 ພະຈິກ ຈະມາເຖິງນີ້ ນັກສັງເກດ ການຫຼາຍຄົນ ມອງເຫັນວ່າ ການເລືອກຕັ້ງນີ້ ຈະເປັນການລົງປະຊາມະຕິ ບໍ່ພຽງແຕ່ຕໍ່ ປະທານາທິບໍດີ ດໍໂນລ ທຣຳ ເທົ່ານັ້ນ ແຕ່ຍັງແມ່ນເລື້ອງສາຍສຳພັນໃໝ່ຂອງອາເມຣິກາ ກັບໂລກນຳດ້ວຍ ໂຣເບີດ ຣາຟາ-ແອລ ນັກຂ່າວຂອງວີໂອເອ ມີລາຍລະອຽດຕື່ມ ຊຶ່ງ ໄຊຈະເລີນສຸກ ຈະນຳມາ ສະເໜີທ່ານ ໃນອັນດັບຕໍ່ໄປ ການຕໍ່ສູ້ເພື່ອເຂົ້າຄວບຄຸມທາງດ້ານການເມືອງ ຢູ່ໃນລັດຖະສະພາ ໄດ້ກະຕຸ້ນໃຫ້ຜູ້ມີ ສິດອອກສຽງ ຊາວອາເມຣິກັນຫຼາຍໆຄົນຕື່ນຕົວ ອີງຕາມສູນກາງຄົ້ນ ຄວ້າພິວ ຊຶ່ງເປັນ ອົງການຢັ່ງຫາງສຽງການເລືອກຕັ້ງ ເກືອບສາມສ່ວນສີ່ ຂອງພວກມີສິດອອກສຽງທີ່ໄດ້ລົງທະບຽນແລ້ວນັ້ນ ກ່າວວ່າ ພວກ ເຂົາເຈົ້າ ຈະເພັ່ງເລັງໃສ່ເລື້ອງທີ່ວ່າ ພັກຣີພັບບລີກັນ ຈະຍັງຄົງຮັກສາການຄວບຄຸມ ທັງຢູ່ໃນ ສະພາຕ່ຳ ແລະສະພາສູງ ໄວ້ໄດ້ ຫຼືບໍ່ ສ່ວນພັກເດໂມແຄຣັດ ກໍຕ້ອງຊະນະບ່ອນນັ່ງ 23 ບ່ອນຕື່ມອີກ ເພື່ອຈະໄດ້ກຳສຽງສ່ວນ ຫຼາຍ ໃນສະພາຕ່ຳ ຄັນພັກເດໂມແຄຣັດ ໄດ້ຊະນະອີກສອງບ່ອນນັ່ງຕື່ມ ລວມທັງໝົດແລ້ວ ກໍຈະເຮັດໃຫ້ ພັກເດໂມແຄຣັດ ຄວບຄຸມສະພາສູງໄດ້ ການສຶກສາຄົ້ນຄວ້າ ຂອງສູນກາງຄົ້ນຄວ້າພິວ ໄດ້ພົບເຫັນວ່າ ເກືອບ 60 ເປີເຊັນ ຂອງ ພວກມີສິດອອກສຽງ ທີ່ໄດ້ລົງທະບຽນ ຊຶ່ງເປັນສຽງສ່ວນຫຼາຍ ກ່າວວ່າ ການລົງຄະແນນ ສຽງຂອງພວກເຂົາເຈົ້າ ຈະໄດ້ຮັບອິດທິພົນ ໂດຍ ຄວາມຄິດເຫັນຂອງພວກເຂົາເຈົ້າ ກ່ຽວກັບ ປະທານາທິບໍດີ ທຣຳ ລວມທັງໝົດແລ້ວ 37 ເປີເຊັນ ກ່າວວ່າ ຄະແນນສຽງຂອງພວກເຂົາເຈົ້າ ຈະເປັນຄະແນນ ສຽງ  ທ່ານ ທຣຳ ໂດຍມີ 23 ເປີເຊັນເປັນການ ລົງຄະແນນສຽງ  ແກ່ທ່ານ ເພື່ອເປັນສັນຍາລັກ ເທົ່ານັ້ນ ສ່ວນທີ່ເຫຼືອນັ້ນ ໄດ້ກ່າວວ່າ ຄວາມຮູ້ສຶກຂອງພວກເຂົາເຈົ້າ ຕໍ່ທ່ານທຣຳ ຈະບໍ່ໄດ້ຮັບ ອິດທິພົນໃດໆ ຕໍ່ການຕັດສິນໃຈຂອງພວກເຂົາເຈົ້າ ຢູ່ໃນລາຍການ Plugged In ກັບ ທ່ານນາງ ເກຣັດຕາ ແວນ ສັດເຕີເຣນ ຂອງວີໂອເອ ນັ້ນ ບັນດານັກຊ່ຽວຊານດ້ານການເມືອງ ໄດ້ບອກ ທ່ານ ຈິມ ມາໂລນ ນັກຂ່າວຂອງ ວີໂອເອ ວ່າ ສະໄຕລ໌ແບບກົງໄປກົງມາຂອງທ່ານທຣຳ ນັ້ນ ຈະເປັນປັດໄຈສຳຄັນ ທ່ານ ໄມໂກລ ສຕີລ ອະດີດປະທານຄະນະກຳມະການແຫ່ງຊາດ ຂອງພັກຣີ ພັບບລີກັນ ກ່າວວ່າ ແລະເປັນຍ້ອນຫຍັງ ຈຶ່ງມີການປ່ຽນແປງ? ທ່ານ ສຕີລ ກ່າວວ່າ ການປະຕິເສດຕໍ່ການສະໜັບສະໜູນ ຈາກບັນດາພັນທະມິດທີ່ມີມາຍາວນານ ໃນທົ່ວ ໂລກ ເຮັດໃຫ້ ທ່ານ ດັດຈ໌ ຣຸປເປີສເບີເກີຣ ສະມາຊິກສະພາຕ່ຳ ສັງ ກັດພັກເດໂມແຄຣັດ ຈາກລັດແມຣີແລນ ມີຄວາມເປັນຫ່ວງ ທ່ານ ຣຸປເປີສເບີເກີຣ ກ່າວວ່າ ຄວາມເປັນຫ່ວງທັງຫຼາຍ ກ່ຽວກັບ ເລື້ອງຄົນເຂົ້າເມືອງ ແມ່ນຢູ່ໃນຈິດໃຈ ຂອງ ຊາວ ອາເມຣິກັນ ລາຕິນ ຫຼາຍໆຄົນ ອີງຕາມ ທ່ານ ກີລເບີຣໂຕ ຄາເບຣຣາ ນັກຂ່າວຂອງ ວີໂອເອ ທ່ານ ຄາເບຣຣາ ນັກຂ່າວວີໂອເອ ພະແນກພາສາສະເປນ ກ່າວວ່າ ການຢັ່ງຫາງສຽງຂອງອົງການພິວ ໄດ້ພົບເຫັນວ່າ ຄວາມກະຕືລືລົ້ນຂອງຜູ້ປ່ອນບັດນັ້ນ ເມື່ອທ່ຽບໃສ່ການເລືອກຕັ້ງກາງສະໄໝໃດໆ ແມ່ນມີລະດັບສູງສຸດ ໃນຫຼາຍກວ່າສອງ ທົດສະວັດຜ່ານມາ ແຕ່ການສຶກສາຄົ້ນຄວ້າດັ່ງກ່າວ ສະແດງໃຫ້ເຫັນວ່າ ຄວາມກະຕືລືລົ້ນຂອງຜູ້ປ່ອນບັດ ນັ້ນ ແມ່ນສູງກວ່າ ພາຍໃນກຸ່ມພວກຄົນ ຜູ້ທີ່ສະໜັບສະໜູນ ບັນດາຜູ້ສະໝັກ ຈາກພັກ ເດໂມແຄຣັດ ມີ 67 ເປີເຊັນ ເມື່ອທຽບກັບ 59 ເປີເຊັນ ພາຍໃນພວກຜູ້ປ່ອນບັດ ທີ່ສະໜັບ ສະໜູນ ບັນດາຜູ້ສະໝັກ ຈາກພັກຣີພັບບລີກັນ Declining support from longtime global allies worries Democrat Dutch Ruppersberger, a U S Congressman from Maryland (REP DUTCH RUPPERSBERGER / DEMOCRAT ) (GILBERTO CABRERA, VOA SPANISH BRANCH) Robert Raffaele, VOA News